شەفەق
نیوز/ نویخان وە پێکهاتەی گرنگیگ لەلەش ئایەم دانریەێد و پێکهاتەی پتەویگ دیرێد،
ومادەیل  پرۆتین وکریاتین وە دوو پێکهاتەی
سەرەکی نویخانە، نویخان بیجگە لەوەگ جوانی تایوەتیگ بەخشێد، توەنریەێد وەڕیی
دەسنیشان چەن بیمار یان کەم و کوڵیگ لە لەش بکریەێد.
دکتۆر
توانا سەروەت پسپۆر بیماریەیل پووس لەباوەتەوە دەسنیشان چەن خاڵیگ کردیە:
1-نویخانیگ
ناسۆ و زوی شکیەێد هوکاری کەم ئاو نوشین و کەمی ڤیتامین بایۆتینە.
2-
نویخان نەرم و چاڵ (جویر کەمچک) لەوەر کەمی ئاسنە.
3-
هەبووین کڕ وە  درویژایی نویخان نیشانەی
پیریە.
4-هەبووین
کڕەیلە وەپانی نویخان یا هویردە چاڵ هوکارەگەی کەفتنەوەر چشتیگ دەرەکیە
نویخانەگەس.
5-زەردەوبوین
نویخان لەوەر  کەمی (ڤیتامین ئی) یا  زوی زوی ڕەنگکردن نویخانە.
6-
کەڕووی نویخان رەنگی سەوزو زەرد و چڵکن دەرکەفێد.
7-
لەکەی چەرمگ نویخان لەوەر کەمی مادەی زینکە.
دکتۆر
توانا دیاری بڕیگ لەو بیماریەیلەیش کردیە ک ئاڵشتکاری لە نویخان دروسکەن:
1- دروسبوین
کەوان لە نویخان نیشانەی بیماری غودەس.
2- نویخان
زەرد، هەوکردن لویلەی سویەگان(قەبات).
3- نویخان
کەو، گرفت دڵ، سوڕ خوین یان سویە.
4- نویخان
چەرمگ، بیماری جگەر.
5- نویخان
سور تۆخ، زایایبوین خوێن، بیماری دڵ.
